Kuna mind küsitleti pärast tunnistust, mis kestis neli tundi, oli järgmiseks küsimuseks:  "Mida te kohtunikule ütlesite?". Ma vastasin: "Ma rääkisin kohtule, et teadusele toetudes võime öelda, et inimolend alustab oma eluteed kohe kui on toimunud viljastamine, sest me teame, et informatsioon elustab mateeria." (Ma kordan end, kuid oli vaja, et nad mõistaksid seda argumenti.) "Kui me alandame külmutuskapis temperatuuri, et säilitada toitu külmutatult, siis toimub tegelikult molekulide liikumiskiiruse aeglustumine. Ent molekulide liikumine määratleb aja kulgemise. Seega, kui temperatuur langeb  absoluutse nulli lähedale (milleni me ei jõua - see on piir, aga me saame läheneda sellele), siis see, mida me püüame peatada, pole mitte elu , vaid aeg . Ja vedela lämmastikuga pudelis pole mitte -273° C, vaid ainult -180° C; aeg on peaaegu täielikult peatatud, tillukesed embrüod diameetriga poolteist millimeetrit, elavad nüüd katkenud ajas. Nad pole surnud, sest kui anname neile tagasi õige temperatuuri, hakkavad nad taas  arenema ja kasvama.